Мы махуэхэм
Мэлыжьыхьым и 6, щэбэт
УФ-м и МВД-м и следственнэ органхэм я лэжьакIуэхэм я махуэщ
1896 гъэм Афины къалэм (Алыдж) япэ Олимп Джэгухэр къыщызэIуахауэ щытащ.
1930 гъэм Ленин, Вагъуэ Плъыжь орденхэр къащтащ.
Дирижер, композитор, УФ-ми Къалмыкъ Республикэми я цIыхубэ артист, КъБР-м и Къэрал саугъэтым и лауреат Темыркъан Борис и ныбжьыр илъэс 76-рэ ирокъу.
Филологие щIэныгъэхэм я доктор, ЩIДАА-м и академик Бырсыр Батырбий и ныбжьыр илъэс 74-рэ ирокъу.
КъШР-м и цIыхубэ усакIуэ АбытIэ Хъызыр и ныбжьыр илъэс 72-рэ ирокъу.
Физико-математикэ щIэныгъэхэм я доктор, КъБКъУ-м и профессор ХъуэкIуэн Мурат и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градус 15 — 18, жэщым градуси 9 — 12 щыхъунущ.
Мэлыжьыхьым и 7, тхьэмахуэ
Геологым и махуэщ. СССР-м и Совет Нэхъыщхьэм и Президиумым 1966 гъэм гъатхэпэм и 31-м къыдигъэкIа унафэм ипкъ иткIэ ягъэуващ.
Узыншагъэр хъумэным и дунейпсо махуэщ
1948 гъэм Узыншагъэр хъумэнымкIэ дунейпсо организацэр (ВОЗ) къызэрагъэпэщащ.
Урысей Дзэ-Тенджыз флотым и псыщIагърыкIуэ кхъухьхэм къулыкъу щызыщIэу хэкIуэдахэм я фэеплъ махуэщ
Урысей Интернетыр (РУнетыр) къыщызэрагъэпэща махуэщ (1994 гъэм).
ТхакIуэ, журналист, УФ-м щэнхабзэмкIэ щIыхь зиIэ и лэжьакIуэ, АР-ми КъШР-ми щIыхь зиIэ я журналист Мэзыхьэ Борис и ныбжьыр илъэс 73-рэ ирокъу.
КъШР-м и цIыхубэ усакIуэ Бемырзэ Мухьэдин къызэралъхурэ илъэс 65-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ, пщыхьэщхьэм уэшх къыщешхыну хуагъэфащэ. Хуабэр махуэм градус 19 — 23-рэ, жэщым градус 12 — 13 щыхъунущ.
Мэлыжьыхьым и 8, блыщхьэ
Дзэ комиссариатхэм я лэжьакIуэхэм я махуэщ
Цыджанхэм я дунейпсо махуэщ
1918 гъэм къыдэкIащ Сихъу Сэфарбий и усэхэр зэрыт тхылъ.
Адыгэ Республикэм щыщ парт, совет лэжьакIуэ, Социалист Лэжьыгъэм и ЛIыхъужь Чэмокъуэ Аслъэнджэрий къызэралъхурэ илъэси 105-рэ ирокъу.
Композитор, УФ-м гъуазджэхэмкIэ щIыхь зиIэ и лэжьакIуэ Тыкъуэ Къаплъэн и ныбжьыр илъэс 75-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градус 16 — 24-рэ, жэщым градус 14 — 16 щыхъунущ.
